
        บันทึกรายงานการประชุม
สภาเทศบาลตำบลหนองพ้อ  สมัยสามัญ  สมัยที่ 2 ประจำปี  2562 (ครั้งที่ 1)
วันที่  28 มิถุนายน พ.ศ. 2562  เวลา  09.30 น.

เริ่มประชุมเวลา 09.30 น.
เรียนประธานสภา จากการสำรวจบัญชีรายชื่อกับสมาชิกสภา ผู้เข้าประชุมมีจำนวนถูกต้องตรงกันและจำนวนสมาชิกครบองค์ประชุม ขอเชิญประธานสภาดำเนินการตามระเบียบวาระต่อไปเรียนเชิญครับ
ประธานสภา	เรียนสมาชิกสภาทุกท่าน ผมขอเปิดการประชุมสภาสมัยสามัญ สามัญสมัยที่ 2  ประจำปี 2562 ครั้งที่ 1 เวลา 09.30 น. ดำเนินการตามระเบียบวาระดังนี้
ระเบียบวาระที่ 1	เรื่องที่ประธานแจ้งให้ที่ประชุมทราบ
ประธานสภา	ครับวันนี้เรื่องที่จะแจ้งให้ทราบมีอยู่ด้วยกัน 2 เรื่องครับคือ 1.เรื่องการโอนเงินงบประมาณรายจ่ายประจำปี พ.ศ.2562 มีด้วยกัน 3 ส่วนครับ คือสำนักปลัด ส่วนกองคลังและส่วนกองช่างครับ เรื่องที่ 2 เรื่องการประชุมสมัยที่ 2 ครั้งที่ 1 จะดำเนินการตามระเบียบครับ 
ระเบียบวาระที่ 2	เรื่องรับรองรายงานการประชุม
ประธานสภา	เรื่องรับรองรายงานการประชุมสมัยสามัญสมัยที่ 1 ครั้งที่ 1 เมื่อวันที่ 18 กุมภาพันธ์ พ.ศ.2562 สมาชิกสภาท่านใดจะขอแก้ไขก็ขอเชิญครับ ซึ่งรายละเอียดต่างๆก็ได้อยู่ในมือท่านสมาชิกเรียบร้อยแล้ว เชิญครับ
สมเกียรติ  เกื้อชู	เรียนประธานสภา ผมนายสมเกียรติเกื้อชู ขอแก้ไขหน้า 5 ครับ คือชื่อนายถาวร  ห้วนแจ่มทั้งสองครั้งครับ
ประสิทธิ  จันทร	เรียนประธานสภา ผมนายประสิทธิ  จันทร สมาชิกสภาเขต 2 ตรงนี้เรื่องรับรองรายงานการประชุมที่ผ่านมาก็เรียบร้อยดี แต่หนังสือทางราชการทำไมท่านประธานสภาและเลขานุการยังไม่เซนต์ให้เรียบร้อยครับ
ประธานสภา	ครับตรงนี้การเซนต์ชื่อต้องมีการรับรองการครับถึงจะเซนได้ครับ เชิญสมาชิกท่านอื่นครับ ถ้าไม่มีขอมติครับ
มติที่ประชุม	รับรองรายงานการประชุม
ระเบียบวาระที่ 3	เรื่องเพื่อพิจารณา
ประธานสภา	ครับวันนี้ก็มีญัตติโอนเงินงบประมาณรายจ่ายประจำปี พ.ศ.2562 มีสำนักปลัด กองคลังและกองช่างครับ เชิญผู้เสนอญัตติครับ
นายกเทศมนตรี	เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ 
ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. 2562 เป็นเงินทั้งสิ้น  54,600 บาท
โอนเพิ่ม (ตั้งจ่ายรายการใหม่)
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าครุภัณฑ์ที่ดินและสิ่งก่อสร้าง ค่าครุภัณฑ์ เพื่อโอนตั้งจ่ายรายการใหม่ จำนวน 54,600 บาท รายละเอียดดังนี้ 
1. ประเภทครุภัณฑ์คอมพิวเตอร์ เพื่อจ่ายเป็นค่าอุปกรณ์อ่านบัตรเอนกประสงค์ (Smart Card Reader)  จำนวน  4  ตัว โดยมีคุณลักษณะพื้นฐาน ดังนี้
- สามารถอ่านและเขียนข้อมูลในบัตรแบบอเนกประสงค์ (Smart Card) ตามมาตรฐาน ISO/IEC 7816 ได้ 
- มีความเร็วสัญญาณนาฬิกาไม่น้อยกว่า 4.8 MHz 
- สามารถใช้งานผ่านช่องเชื่อมต่อ (Interface) แบบ USB ได้
- สามารถใช้กับบัตรแบบอเนกประสงค์ (Smart Card) ที่ใช้แรงดันไฟฟ้าขนาด 5 Volts, 3 Volts และ 1.8 Volts ได้เป็นอย่างน้อย
ตัวละ  700 บาท  เป็นเงิน 2,800 บาท โดยตั้งจ่ายตามเกณฑ์ราคากลางและคุณลักษณะพื้นฐานครุภัณฑ์คอมพิวเตอร์ฉบับเดือนมีนาคม 2562
2. ประเภทครุภัณฑ์สำนักงาน เพื่อจ่ายเป็นค่าเครื่องปรับอากาศแบบแยกส่วนชนิดแขวน ขนาด 15,000 บีทียู จำนวน 2 เครื่องๆ ละ 25,900 บาท เป็นเงิน 51,800  บาท โดยตั้งจ่ายตามราคาในบัญชีราคามาตรฐานครุภัณฑ์ ของทางราชการ
รวมโอนเพิ่ม 54,600 บาท 
โอนลด
สำนักปลัด ด้านบริหารงานทั่วไป แผนงานบริหารงานทั่วไป งานบริหารทั่วไป หมวดค่าตอบแทนใช้สอยและวัสดุ ค่าใช้สอย  รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ  ค่าใช้จ่ายในการเลือกตั้ง  จำนวน 54,600 บาท
รวมโอนลด 54,600 บาท
ซึ่งการโอนงบประมาณครั้งนี้ มีเหตุผลดังนี้
1. การจัดซื้ออุปกรณ์อ่านบัตรเอนกประสงค์ เพื่ออำนวยความสะดวกแก่ประชาผู้มาติดต่อราชการ ตามนโยบายรัฐบาลที่ได้สั่งการให้หน่วยงานราชการ ยกเลิกการใช้สำเนาบัตรประชาชน และสำเนาทะเบียนบ้าน  
2. การจัดซื้อเครื่องปรับอากาศ เพื่อใช้ทดแทนเครื่องเก่าของห้องคลัง ที่ชำรุดและมีอายุการใช้งานที่ยาวนาน ซึ่งไม่คุ้มค่ากับการซ่อม
3.  เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2541 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น
			ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับท่านนายกเทศมนตรีก็ได้เสนอญัตติเรียบร้อยแล้ว สำนักปลัดมีเครื่องเนกประสงค์และเครื่องปรับอากาศครับ ต่อไปเป็นหน้าที่ของสมาชิกครับ เชิญท่านสมาชิกอภิปรายครับ
ประสิทธิ  จันทร	เรียนประธานสภา ผมนายประสิทธิ  จันทร สมาชิกสภาเขต 2 ครับตรงนี้เรื่องการโอนเงินงบประมาณเป็นเรื่องปกติครับ แต่นี้เรามาดูครับการโอนครั้งนี้เราเอามาจากการเลือกตั้งครับ ซึ่งขนาดนี้ยังมีอีก 3 – 4 เดือนครับจะหมดวาระของปีงบประมาณ ถ้าติดตามข่าวรัฐบาลให้จัดสรรเงินในการเลือกตั้ง ถ้ารัฐบาลประกาศให้มีการเลือกตั้งจะมีปัญหาหรือเปล่าครับ อันนี้มันเป็นสิ่งที่ไม่แน่นอนครับ
ประธานสภา	เชิญท่านสมาชิกท่านต่อไปครับ เชิญครับ
นายกเทศมนตรี	เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ ตรงนี้ผมจะให้ทางหัวหน้าสำนักปลัดช่วยชี้แจงครับ
หัวหน้าสำนักปลัด	เรียนประธานสภา ผมนายมนตรี  จันทร์น้อย หัวหน้าสำนักปลัด ขอชี้แจงเงินงบประมาณที่ใช้โอนในครั้งนี้ สืบเนื่องจากท่านนายกและท่านรองปลัดเทศบาลได้ไปประชุมสันนิบาตรที่ผ่านมาได้มีอธิบดีกรงส่งเสริมการปกครองส่วนท้องถิ่นมาให้การอบรมด้วย ซึ่งการเลือกตั้งนั้นจะมีประมาณเดือนกุมภาพันธ์ 2563 ครับ เจ้าหน้าที่เลยเอาเงินส่วนนี้มาใช้จ่ายในการโอนครับถ้ามีการเลือกตั้งกันจริงๆเงินในการเลือกตั้งเป็นเงินรายจ่ายประจำสามารถหาเงินมาจากส่วนอื่นมาโอนได้ครับ แต่ถ้าเงินโครงการถ้าโอนออกแล้วไม่สามารถโอนกลับมาได้ครับ ขอบคุณครับ
ประธานสภา	เชิญท่านต่อไปครับ มีหรือไม่ครับถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโอนเงินงบประมาณรายจ่ายประจำปีพ.ศ.2562 โปรดยกมือครับ
มติที่ประชุม			อนุมัติ		3	เสียง
			ไม่อนุมัติ		2	เสียงคือคุณกมล  ฉิมรักษ์
         คุณแวก  คงเมฆ
			งดออกเสียง	6	คน คือ ประธานสภา,คุณสมพงศ์       ศรีเงิน,คุณประสิทธิ  จันทร,คุณสุโท  ปิยะปานันท์,คุณสมศักดิ์  เกตุด้วง,คุณสมเกียรติ  เกื้อชูและคุณศุภชัย  ชูเนียม
ประธานสภา	ต่อไปเป็นญัตติที่ 2 ขออนุมัติโอนเงินงบประมาณรายจ่ายประจำปีพ.ศ.2562   (กองคลัง) เชิญผู้เสนอญัตติครับ
นายกเทศมนตรี	เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ
 ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖2  เป็นเงินทั้งสิ้น 10,0๐๐  บาท
ด้วยกองคลังมีความประสงค์ขออนุมัติโอนเงินงบประมาณรายจ่ายประจำปีงบประมาณ    พ.ศ.  ๒๕๖2 (โอนเพิ่มตั้งจ่ายรายการใหม่)  จำนวน  1  รายการตามรายละเอียดดังนี้  
			โอนเพิ่ม (ตั่งจ่ายรายการใหม่)
1. ครุภัณฑ์สำนักงาน
ด้านบริหารงานทั่วไป  แผนงานบริหารงานทั่วไป  งานบริหารงานคลัง  งบลงทุน  หมวดค่าครุภัณฑ์ที่ดินและสิ่งก่อสร้าง  ค่าครุภัณฑ์  ประเภทครุภัณฑ์สำนักงาน  เพื่อโอนตั้งจ่ายรายการใหม่  จำนวน 10,0๐๐  บาท  รายละเอียดดังนี้
เพื่อจ่ายเป็นค่าตู้เหล็กเก็บเอกสารชนิด ๒ บาน  จำนวน 2 ตัว  เป็นเงิน  10,0๐๐  บาท
รวมเป็นเงิน  10,0๐๐  บาท
                         	รวมงบประมาณโอนเพิ่ม 10,0๐๐  บาท
โอนลด
ด้านบริหารงานทั่วไป  แผนงานบริหารงานทั่วไป งานบริหารงานทั่วไป               งบดำเนินงาน หมวดค่าตอบแทน  ใช้สอยและวัสดุ ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการเลือกตั้ง
 		     	 เป็นเงินจำนวน  10,000 บาท
		      	รวมงบประมาณโอนลด 10,000  บาท
ซึ่งการโอนงบประมาณครั้งนี้  มีเหตุผลดังนี้
1.เพื่อใช้ในการเก็บเอกสารทางด้านการเงินให้เป็นระเบียบเรียบร้อย เนื่องจากมีเอกสารทางด้านการเงินตั้งแต่ต้นปีจำนวนมาก ตู้เก็บเอกสารที่มีอยู่เดิมไม่เพียงพอ ทั้งนี้ตามระเบียบต้องจัดเก็บเอกสารเพื่อรอการรับตรวจต่อไป   
2. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น  พ.ศ.  ๒๕๔๑  หมวด ๔  การโอนและการแก้ไขเปลี่ยนแปลงงบประมาณ  ข้อ  ๒๗   การโอนเงินงบประมาณรายจ่ายในหมวดค่าครุภัณฑ์  ที่ดินและสิ่งก่อสร้าง  ที่ทำให้ลักษณะ  ปริมาณ  คุณภาพเปลี่ยน  หรือโอนไปตั้งจ่ายรายการใหม่  ให้เป็นอำนาจของสภาท้องถิ่น
         		 ขอได้โปรดนำเสนอต่อที่ประชุมสภาเทศบาลตำบลหนองพ้อเพื่อพิจารณาต่อไป
ประธานสภา	ครับเชิญท่านสมาชิกอภิปรายครับ
ประสิทธิ  จันทร	เรียนประธานสภา ผมนายประสิทธิ  จันทร สมาชิกสภาเขต 2 ครับตรงนี้การจัดซื้อจัดจ้างเกี่ยวกับค่าครุภัณฑ์สำนักงานทำไมไม่บรรจุไว้ในแผนในเทศบัญญัติเลยครับจะได้ไม่ต้องโอนอยู่ครับ จะได้ตั้งจ่ายได้เลยครับ
ประธานสภา	เชิญท่านสมาชิกท่านอื่นครับ เชิญครับ ตรงนี้ท่านนายกจะตอบคำถามหรือเปล่าครับ เชิญครับ
นายกเทศมนตรี	เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ ขอบคุณท่านประสิทธิ จันทร ครับ แต่ผมจะให้ทางผอ.กองคลังชี้แจงครับ
ผู้อำนวยการกองคลัง	เรียนประธานสภา ดิฉันนางดารารัตน์  คงเทพ ผู้อำนวยการกองคลัง ในการโอนเงินงบประมาณครั้งนี้ ในส่วนของงบประมาณปี 2561 เราได้ตั้งไว้แล้วและได้จัดซื่อไปแล้วครั้งหนึ่ง งบประมาณแต่งบประมาณปี2562 เราไม่ได้ตั้งไว้และเราก็ไม่ได้ตั้งไว้ในแผนพัฒนาตำบลด้วย ดังนั้นจึงขอโอนเงินงบประมาณในครั้งนี้ค่ะ
ประธานสภา	เชิญท่านต่อไปครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโอนเงินงบประมาณรายจ่ายประจำปีพ.ศ.2562 โปรดยกมือครับ
มติที่ประชุม			อนุมัติ		4	เสียง
			ไม่อนุมัติ		-	เสียง
			งดออกเสียง	7	คน คือ ประธานสภา,คุณศุภชัย  ชูเนียม,คุณกมล  ฉิมรักษ์,คุณประสิทธฺ  จันทร,คุณถาวร  ห้วนแจ่ม,คุณแวก  คงเมฆ,      คุณสมพงศ์  ศรีเงิน
ประธานสภา	ต่อไปเป็นการโอนเงินงบประมาณรายจ่ายประจำปีพ.ศ.2562 (กองช่าง)              เชิญผู้เสนอญัตติครับ
นายกเทศมนตรี	เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ
 ขอเสนอญัตติขออนุมัติโอนเงินงบประมาณรายจ่ายประจำปีงบประมาณ พ.ศ. ๒๕๖๒ เป็นเงินทั้งสิ้น  21,00๐.-บาท
			โอนเพิ่ม (ตั้งจ่ายรายการใหม่)
กองช่าง แผนงานเคหะและชุมชน  งานไฟฟ้าและถนน งบลงทุน  หมวดค่าครุภัณฑ์ที่ดินและสิ่งก่อสร้าง ค่าครุภัณฑ์  ประเภทครุภัณฑ์ก่อสร้าง  เพื่อโอนตั้งจ่ายรายการใหม่ จำนวน ๒๑,๐๐๐.-บาท รายละเอียดดังนี้
เพื่อจ่ายเป็นค่าครุภัณฑ์ก่อสร้าง  (เครื่องตบดิน)  จำนวน ๑ เครื่อง  โดยมีคุณลักษณะพื้นฐาน ดังนี้
1. ใช้เครื่องยนต์เบนซิน
1. น้ำหนักของเครื่องตบดินไม่น้อยกว่า  80 กิโลกรัม
1. แรงบดอัดไม่น้อยกว่า 5 ตัน
1. ความเร็วในการตบไม่น้อยกว่า 5,000 ครั้งต่อนาที
โดยตั้งจ่ายตามเกณฑ์ราคากลางและคุณลักษณะบัญชีราคามาตรฐานครุภัณฑ์    สำนักงบประมาณ  ฉบับเดือนธันวาคม  ๒๕๖๑ 
รวมโอนเพิ่ม  ๒๑,๐๐๐.-บาท 
โอนลด
สำนักปลัด  ด้านบริหารงานทั่วไป  แผนงานบริหารงานทั่วไป  งานบริหารทั่วไป  หมวดค่าตอบแทนใช้สอยและวัสดุ  ค่าใช้จ่าย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ ค่าใช้จ่ายในการเลือกตั้ง  จำนวน ๒๑,๐๐๐.-บาท
			รวมโอนลด  ๒๑,๐๐๐.-บาท
			ซึ่งการโอนงบประมาณครั้งนี้ มีเหตุผลดังนี้
๑. เพื่อใช้สำหรับเป็นเครื่องมือในการซ่อมแซมถนน  เนื่องจากเมื่อถนนเกิดชำรุดแล้ว ต้องซ่อมแซมโดยด่วนโดยใช้กำลังเจ้าหน้าที่ของเทศบาล แต่ทางเทศบาลไม่มีเครื่องไม้เครื่องมือที่ได้มาตรฐานซึ่งสามารถ  ใช้ทำงานในจุดที่ซ่อมแซมให้มีความแน่นและมีคุณภาพคงทนถาวร 
๒. เพื่อให้งานซ่อมแซมถนนของเทศบาลมีคุณภาพ จึงขออนุมัติจัดซื้อเครื่องตบดิน ขนาดตามมาตรฐานครุภัณฑ์ ใช้ในงานซ่อมแซมถนนและประเภทเดียวกันต่อไป 
๓. เพื่อให้เป็นไปตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจของสภาท้องถิ่น
			จึงเรียนมาเพื่อโปรดนำเสนอต่อที่ประชุมสภาเทศบาลตำบลหนองพ้อพิจารณาต่อไป
ประธานสภา	เชิญท่านสมาชิกอภิปรายครับ เชิญครับ
ประสิทธิ  จันทร	เรียนประธานสภา ผมนายประสิทธิ  จันทร สมาชิกสภาเขต 2 เรื่องถนนหนทางตรงนี้ ถ้าเรารอตั้งในเทศบัญญัติ จะช้าครับ การซื้อเครื่องตบดินจะได้ช่วยเหลือประชาชนได้ในยายเดือนร้อนครับ และอยากทราบว่าราคาอ้างอิงมาจากไหนครับ
สมเกียรติ  เกื้อชู	เรียนประธานสภา ผมนายสมเกียรติ  เกื้อชูสมาชิสภาเขต 1 ครับ ตรงนี้ผมเห็นด้วยครับแต่อยากทราบราคาประมาณการครับ การซื้อเครื่องตบดินต้องดูแลเป็นพิเศษครับและขอทราบราคาด้วยครับ
ประธานสภา	เชิญท่านสมาชิกท่านต่อไปครับ ท่านนายกจะอภิปรายหรือเปล่าครับ เชิญครับ
[bookmark: _GoBack]นายกเทศมนตรี	เรียนประธานสภา ผมนายสุพัฒน์  หนูจีนเส้ง นายกเทศมนตรีตำบลหนองพ้อ      ผมขอให้ทางผู้อำนวยการกองช่างอภิปรายครับ
ผอ.กองช่าง	เรียนประธานสภา ผมนายบุญภาศ  ทองฤทธิ์นุ่น ผู้อำนวยการกองช่าง ผมขอชี้แจงเครื่องตบดินครับ ราคาที่ตั้งไว้นั้นตามมาตรฐานครุภัณฑ์ครับตามสำนักงบประมาณคือเราตั้งเองไม่ได้ครับ ถ้าตั้งเองเราต้องไปสืบจากร้านหลายๆร้านครับ และเลือกร้านที่ถูกครับมาตั้งงบประมาณ และตรงนี้สเป็กและความเร็วต้องให้ตรงกับมาตรฐานครุภัณฑ์ด้วยครับ ขอบคุณครับ
ประธานสภา	เชิญท่านต่อไปครับ มีหรือเปล่าครับ ถ้าไม่มีผมขอมติครับ ท่านสมาชิกสภาท่านใดเห็นชอบอนุมัติโอนเงินงบประมาณรายจ่ายประจำปีพ.ศ.2562 โปรดยกมือครับ
มติที่ประชุม			อนุมัติ		10	เสียง
			ไม่อนุมัติ		-	เสียง
			งดออกเสียง	1	คน คือประธานสภา
ประธานสภา	ครับก็ได้ผ่านไปทั้ง 3 โครงการแล้วในวงเงิน    บาท ต่อไปเป็นระเบียบวาระที่ 4
ระเบียบวาระที่  4	เรื่องอื่น
		ไม่มี
ประธานสภา	ครับสำหรับวันนี้ผมขอขอบคุณท่านสมาชิกสภาทุกท่านที่เข้าร่วมประชุมขอปิดการประชุม
ปิดประชุมเวลา 10.30 น.

ลงชื่อ	         เลขานุการสภาฯ    ลงชื่อ	                                      ประธานสภาฯ
        (นายมนตรี  จันทร์น้อย)				         (นายสุชาติ  เทพโนรา) 
	(ลงชื่อ)				ประธานกรรมการตรวจรายงานการประชุม
   		  (นายสมพงศ์   ศรีเงิน)
	(ลงชื่อ)				กรรมการตรวจรายงานการประชุม
		  (นายสุโท  ปิยะปานันท์)
	(ลงชื่อ)				กรรมการตรวจรายงานการประชุม
		  (นายถาวร  ห้วนแจ่ม)







